Ilmar Reidi

Ilmar Reidi (kuni 26. maini 1937 Ilmar Reisberk; 28. detsember 1921 – 13. märts 1976) oli eesti ajakirjanik.

Aastatel 1939–1940 oli ta Riikliku Kolledži õppurajakirja RIK peatoimetaja.E-kataloog ESTER

1941. aastast töötas ajalehe Noorte Hääl spordiosakonna reporterina.Ilmar Reidi (nekroloog). Sirp ja Vasar, 19. märts 1976

Teise maailmasõja ajal teenis Eesti Laskurkorpuses, oli ajalehe Rahva Hääl ja diviisiajalehe Tasuja kirjasaatja. 

Aastatel 1946–1949 töötas Noorte Hääle toimetuses. Seejärel õppis Leningradi Oblasti Parteikoolis, töötas Kose rajooni ajalehe Sotsialistlik Küla toimetajana, hiljem ajakirja Eesti Kommunist propagandaosakonna juhatajana ja EKP Keskkomitee ajakirjandussektori juhatajana. Aastatel 1955–1958 õppis Moskvas NLKP Keskkomitee Kõrgemas Parteikoolis.

1958. aastast oli ta ajalehe Pravda korrespondent Eestis.

Ta on maetud Tallinna Metsakalmistule.Kalmistute register HAUDI

Tunnustus
1973 – Eesti NSV teeneline ajakirjanik

Viited

Kategooria:Eesti ajakirjanikud
Kategooria:8. Eesti Laskurkorpuse koosseis
Kategooria:Eesti NSV teenelised ajakirjanikud
Kategooria:Metsakalmistule maetud
Kategooria:Sündinud 1921
Kategooria:Surnud 1976